

**REPUBLICA MOLDOVA  CONSILIUL\_RAIONAL TELENEȘTI**

MD-5801, or.Teleneşti, str.31 August, 9 tel: (258)2-20-58, 2-26-50, fax: 2-24-50

[www.telenesti.md](http://www.telenesti.md), [consiliul@telenesti.md](mailto:consiliul@telenesti.md), [posta@telenesti.md](mailto:posta@telenesti.md)

**DECIZIE nr. 3/14**

din 25 mai 2017

**„Cu privire la acceptarea în proprietatea Consiliului raional Teleneşti a bunului imobil destinat amplasării Oficiului Medicului de Familie din s. Negureni”**

Examinând demersul primăriei com. Negureni nr. 02-1-36/10 din 18.05.2017 privind transmiterea în proprietatea Consiliului raional a bunului imobil cu nr. cadastral 8937203029 (clădire și teren aferent 0,1624 ha), precum și în scopul asigurării accesului populaţiei la asistenţă medicală calitativă în cadrul sistemului de sănătate raional, având în vedere avizul pozitiv al comisiei consultative pe probleme economie, buget și finanțe, în conformitate cu prevederile art. 5 al. 1) al Legii 435 din 28.12.2006 privind descentralizarea administrativă, art. 8 al. 4) al Legii nr. 523 din 16.07.1999 cu privire la proprietatea publică a unităților administrativ teritoriale, în temeiul art. art. 43 al. (1) lit. (c), 46 ale Legii nr.436-XVI din 28.12.2006 privind administraţia publică locală,Consiliul raional,

**DECIDE:**

1. Se aprobă primirea cu titlul gratuit, din proprietatea com. Negureni, în proprietatea Consiliului raional, a bunului imobil cu nr. cadastral 8937203029 (clădire nefinisată, cu volumul lucrărilor efectuate în proporţie de 46% ) și terenul aferent în mărime de 0,1624 ha.

2. Se împuternicește Președintele raionului, D-na Diana Manoli cu dreptul de a delega persoanele în cadrul comisiei de predare-primire și de a semna actele aferente procedurii de predare-primire.

3. Specialistul principal în probleme juridice din cadrul Aparatului Președintelui raionului - d-nul Valeriu Lazarenco, în termen de 30 zile lucrătoare din momentul aprobării deciziei de transmitere de către Consiliul local Negureni, va întreprinde măsurile prevăzute de legislație, pentru asigurarea înregistrării terenului aferent și clădirii la Oficiul Cadastral Teritorial Telenești.

4. Controlul executării prezentei decizii se pune în sarcina Președintelui raionului, D-na Diana Manoli.

5. Prezenta decizie urmează a fi adusă la cunoştinţa persoanelor vizate şi intră în vigoare la data publicării pe site-ul oficial al consiliului raional [www.telenesti.md](http://www.telenesti.md) şi/sau site-ul [www.actelocale.md](http://www.actelocale.md) .

**Preşedintele şedinţei Valentin Vetrilă**

**Secretarul Consiliului raional Sergiu Lazăr**